Document ID: 32005D0420

KOMISJONI OTSUS,
2. juuni 2005,
millega muudetakse 2003. aasta ühinemisakti VIII lisa A liidet teatavate Läti piima-, kala- ja lihasektori ettevõtete osas
(teatavaks tehtud numbri K(2005) 1609 all)
(EMPs kohaldatav tekst)
(2005/420/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, (1) eriti selle VIII lisa 4. peatüki B jao I alajao punkti 1 alapunkti d,
ning arvestades järgmist:
(1)
Teatavate 2003. aasta ühinemisakti VIII lisa A liites (2) loetletud Läti ettevõtete suhtes kohaldatakse üleminekuperioodi. Kõnealust liidet on muudetud komisjoni otsustega 2004/460/EÜ (3) ja 2004/472/EÜ. (4)
(2)
Läti on esitanud deklaratsiooni selle kohta, et teatavate piima-, kala- ja lihasektori ettevõtete ajakohastamine on lõppenud ja need ettevõtted vastavad nüüd täielikult ühenduse õigusaktide nõuetele. Peale selle on teatavad ettevõtted tegevuse lõpetanud.
(3)
Järelikult on asjakohane muuta 2003. aasta ühinemisakti VIII lisa A liidet. Selguse mõttes tuleks kõnealune liide asendada.
(4)
Toiduahela ja loomatervishoiu alalist komiteed on käesolevas otsuses sätestatud meetmetest teavitatud,
ON VASTU VÕTNUD KÄESOLEVA OTSUSE:
Artikkel 1
2003. aasta ühinemisakti VIII lisa A liide asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 2. juuni 2005

Labels: 17
7
0
6
18
15